Herľany

Herľany (, ) sú obec na Slovensku v okrese Košice-okolie. Sú známe svojím Herlianskym gejzírom, ktorý v súčasnosti strieka do výšky 715 m.

 Polohopis 
Herľany sa nachádzajú 28 km severovýchodne od Košíc na úpätí Slanských vrchov.

 Dejiny 
Prvý písomný doklad o histórii obce Herľany je z roku 1487, kde sa uvádzajú pod názvom Haryan ako súčasť svinického panstva. Na základe starších dokumentov však vieme, že dedina mohla vzniknúť niekedy v rozmedzí rokov 14311487. V rokoch 1384 a 1397 sa totiž Herľany ešte neuvádzajú medzi majetkom svinického panstva, ku ktorému už patrili dediny Žírovce a Rankovce. Herľany sú teda mladšie ako tieto obce, o čom môže svedčiť aj ich poloha. 

V roku 1601 už Herľany patrili panstvu Trebišov. Už v 17. storočí boli známe ako kúpeľné mesto, kam chodili ľudia z Košíc a Zemplína. Avšak na prelome 17. a 18. storočia sa obec opäť vyľudnila, jej obyvatelia sa vysťahovali do susedných dedín. V súpisoch z rokov 1715 a 1720 sa Herľany vôbec nespomínajú. Neuvádza ich ani konskripcii cirkví a farárov z roku 1746, ani v lexikóne obcí z roku 1773. Napriek tomu niektoré súčasné texty tvrdia, že v 18. storočí boli Herľany veľmi známe kúpeľné miesto, ktoré navštevovali aj cudzinci. Mohlo tak byť v závere storočia, pretože z roku 1808 sa dochoval písomný záznam, kde sú uvedené ako kúpele. 

V roku 1851 autor Fényes uvádza Herľany ako nemeckú dedinu, pričom nemecké obyvateľstvo sa sem nasťahovalo za vlády Jozefa II.

V 2. pol. 20. stor. tu bolo jedno z dvoch stredísk Univerzity 17. listopadu (Univerzity 17. novembra).10 let University 17. listopadu v Praze : 1961–1971. Praha : Rektorát University 17. listopadu, 1971. S. 7. 

 Názov 
Vývin názvu obce
 1487 - poss. Haryan
 1564 - Harlyan
 1565 - Harlyan
 1570 - Harlyan
 1578 - Harlyan
 1589 - poss. Hardlein
 1598 - Harlian
 1601 - Harlany
 1637 - Hajlan
 1808 - maďarsky: Herlány, nemecky: Herlein
 1818 - slovensky: Herlany
 1829 - Herlany
 1851 - Herlein
 1868 - slovensky: Herlani
 1906 - slovensky: Herľani

 Kultúra a zaujímavosti 
 Pamiatky 
 Herliansky gejzír, národná prírodná pamiatka, studený gejzír, ktorý vznikol ľudskou činnosťou, vrtom hlbokým 404,5 metra v roku 1872. Nachádza sa v starom kúpeľnom areáli kúpeľov Herľany. Gejzír je európsky unikát, okrem Islandu sa v Európe nachádza podobný úkaz iba v nemeckom Andernachu.

 Kaplnka sv. Petra a Pavla, jednopriestorová neogotická stavba s pravouhlým záverom z druhej polovice 19. storočia. Fasády kaplnky sú členené lizénami s nárožnými vežicami. Zvonica je riešená ako voľná nadstavba štítu. 

 Súbor kúpeľných domov. Najstarším je kúpeľný dom Dargov, jednopodlažná päťtraktová klasicistická stavba z obdobia pred rokom 1819. Upravovaný bol v roku 1918. 

 Referencie 

 Literatúra 


 Iné projekty 

 Externé odkazy 



Kategória:Obce okresu Košice-okolie